# 4. Преглед мишем

Коришћење показивача за испитивање екрана
Joanmarie Diggs
joanied@gnome.org

Creative Commons Share Alike 3.0

# Преглед мишем

Функција „Преглед мишем“ програма Орка доводи до тога да Орка прикаже објекат испод показивача миша. За разлику од Оркине функције Раван преглед, Преглед мишем није ограничен на активни прозор; уместо тога, Орка ће покушати да препозна који приступачан објекат се, ако га има, визуелно налази испод показивача док померате миша. Ако сте померили показивач преко приступачног објекта који има податке за приказ, Орка ће вам приказати тај објекат и његове податке.

Пошто омогућавање Прегледа мишем доводи до тога да Орка ослушкује, а затим обрађује све промене положаја показивача миша, ова функција је подразумевано онемогућена. Да бисте је увек држали омогућеном, означите поље Изговори објекат испод миша које се налази на општој страници Оркиног прозорчета за поставке. Поред тога, наћи ћете недодељену наредбу под називом Укључи/искључи режим прегледа мишем на страници са пречицама тастера у истом том прозорчету. Додељивањем ове наредбе, као што је описано у Уводу у пречице тастера, можете омогућити и онемогућити Преглед мишем према потреби.

# Подразумевана подешавања и пречице тастера су независни једни од других

Имајте на уму да можете изабрати да Преглед мишем буде увек омогућен или не, а да га и даље укључујете и искључујете додељивањем и коришћењем наредбе Укључи/искључи режим прегледа мишем. Није неопходно да га омогућите да бисте га мењали јер су подешавања и пречице тастера независни једни од других.