# 9. Профили

Одржавање више конфигурација
Joanmarie Diggs
joanied@gnome.org

Creative Commons Share Alike 3.0

# Профили

Оркини профили вам омогућавају да сачувате и учитате више конфигурација како бисте могли брзо да приступите подешавањима која су вам потребна.

# Чување новог профила

Отворите прозорче Оркиних поставки.

Измените подешавања која желите.

На страници Опште, притисните дугме Сачувај као.

Унесите назив новог профила у прозорчету Сачувај профил као.

Притисните дугме У реду у прозорчету Сачувај профил као.

# Учитавање постојећег профила

Отворите прозорче Оркиних поставки.

На страници Опште, изаберите профил за учитавање из падајуће листе Активни профил.

Притисните дугме Учитај.

Бићете упитани за потврду. Притисните дугме Да.

Притисните дугме У реду.

# Мењање постојећег профила

Пратите горе описане кораке да бисте учитали профил који желите да измените.

Пратите горе описане кораке да бисте сачували нови профил.

Када будете упитани за назив новог профила, унесите исти назив као и за тренутни профил. Када притиснете дугме У реду, бићете обавештени да постоји сукоб у називу.

Притисните дугме Да да бисте потврдили да желите да препишете постојећи профил новим подешавањима.

# Мењање Почетног профила

Отворите прозорче Оркиних поставки.

На страници Опште, изаберите профил за учитавање из комбинованог оквира Почетни профил.

Притисните дугме У реду. Следећи пут када покренете Орку, користиће се новоизабрани профил.