# 1. Добро дошли у Орку

Представљамо читач екрана Орка
Joanmarie Diggs
joanied@gnome.org

Creative Commons Share Alike 3.0

# Добро дошли у Орку

Орка је слободан, отворен, прилагодљив и проширив читач екрана који омогућава приступ графичкој радној површи путем говора и обновљиве Брајеве азбуке.

Орка ради са програмима и комплетима алата који подржавају интерфејс пружаоца услуга технологије за испомоћ (AT-SPI), што је главна инфраструктура технологије за испомоћ за Линукс и Соларис. Програми и комплети алата који подржавају AT-SPI укључују Гтк+, Кут, Java Swing, LibreOffice, Gecko, WebKitGtk и Chrome/Chromium.

# Покретање Орке

За покретање Орке:

Начин подешавања Орке за аутоматско покретање као вашег жељеног читача екрана зависиће од тога које радно окружење користите.

Да бисте укључили или искључили Орку у Гному, притисните Super Alt S.

Укуцајте orca, заједно са свим опционим параметрима, у прозору терминала или унутар прозорчета Покрени а затим притисните Return.

# Опције приликом покретања

Следеће опције се могу навести приликом покретања Орке у прозору терминала или унутар прозорчета Покрени:

-h, --help: Приказује поруку помоћи

-v, --version: Приказује издање Орке

-s, --setup: Подешава корисничке поставке

-u, --user-prefs=назив_директоријума: Користи назив_директоријума као алтернативни директоријум за корисничке поставке

-e, --enable=опција: Приморава коришћење опције, где опција може бити једна од следећих:

speech

braille

braille-monitor

-d, --disable=опција: Спречава коришћење опције, где опција може бити једна од следећих:

speech

braille

braille-monitor

-p, --profile=назив_датотеке: Увози профил из дате датотеке профила Орке

-r, --replace: Замењује тренутно покренуту Орку

-l, --list-apps: Исписује познате покренуте програме

--debug: Шаље излаз прочишћавања у debug-YYYY-MM-DD-HH:MM:SS.out

--debug-file=назив_датотеке: Шаље излаз прочишћавања у наведену датотеку