# 5. Попуњавање образаца

Приступ елементима угњежденим у документима
Joanmarie Diggs
joanied@gnome.org

Creative Commons Share Alike 3.0

# Попуњавање образаца

Када комуницирате са веб страницама и другим документима користећи Орку, ви комуницирате са самим документом; не са међумеморисаном копијом тог документа. Оркини режими разгледања и фокуса вам омогућавају да се пребацујете између читања и попуњавања образаца.

# Кретање међу пољима обрасца

За кретање међу пољима обрасца, имате неколико опција:

Користите Tab и Shift Tab за кретање међу објектима који могу бити у фокусу, без обзира на врсту.

Користите Оркине наредбе структурне навигације за обрасце.

У зависности од обрасца и програма, можда ћете моћи да користите и тастере са стрелицама за кретање до датог поља обрасца.

Да бисте користили Оркино кретање курсором или наредбе структурне навигације за кретање до поља обрасца, морате бити у режиму прегледања. Ако сте у режиму фокуса, можете се пребацити на режим прегледања притиском на Оркиног измењивача A.

# Напуштање поља образаца

За излазак из поља обрасца имате неколико опција:

Користите Tab/Shift Tab ако желите да напустите тренутно фокусирано поље обрасца и пређете на следећи/претходни објекат који може бити у фокусу, без обзира на врсту.

Користите Оркине наредбе структурне навигације за обрасце да бисте прешли на следеће или претходно поље обрасца.

У зависности од обрасца и програма, можда ћете моћи да користите и тастере са стрелицама за излазак из датог поља обрасца.

Да бисте користили Оркино кретање курсором или наредбе структурне навигације за излазак из поља обрасца, морате бити у режиму прегледања. Ако сте у режиму фокуса, можете се пребацити на режим прегледања притиском на Оркиног измењивача A.