# 3. Оркино проналажење

Претраживање прозора за објектима
Joanmarie Diggs
joanied@gnome.org

Creative Commons Share Alike 3.0

# Оркино проналажење

Оркина функција проналажења је претрага заснована на равном прегледу осмишљена да вам помогне да брзо пронађете објекте који су видљиви на екрану унутар тренутног прозора.

# Активирање Оркиног проналажења

Да бисте отворили прозорче Оркиног проналажења, користите следећу наредбу на основу вашег изабраног распореда тастатуре:

Стони рачунар: КП Делете

Преносни рачунар: Оркин измењивач Лева заграда

За списак додатних задатака које можете извршити, погледајте Оркине наредбе за проналажење

Када активирате Оркино проналажење, бићете смештени у прозорче.

Овде можете навести следеће ставке:

Текст за проналажење

Место од ког се започиње претрага, што може бити или тренутно место или врх прозора

Подразумевана вредност за Крени од: Тренутно место

Да ли треба узети у обзир величину слова приликом тражења подударања

Подразумевана вредност за Упореди величину слова: није означено

Да ли треба ограничити подударања на она која се поклапају са целим речима или фразама

Подразумевана вредност за Само целе речи: није означено

Да ли претрага треба да гледа доле и/или десно за следеће поклапање или горе и/или лево.

Подразумевана вредност за Тражи уназад: није означено

Да ли претрага треба да се пребаци на врх/дно прозора ако нема поклапања од почетног места у смеру претраге.

Подразумевана вредност за Преламај около: означено

Након извршене претраге, можете брзо потражити следеће или претходно поклапање без потребе да се враћате у прозорче Оркине претраге.

Будући да је ово функција Равног прегледа, када дође до поклапања, Раван преглед ће аутоматски бити активиран а ставка или текст који се подударају ће постати тренутна ставка прегледа. Имајте у виду да фокус унутар апликације неће бити измењен, нити ће курсор бити померен. Ако треба да постигнете било шта од тога, погледајте Оркине наредбе везане за миша/показивач.