# 1. Документи

Читање садржаја
Joanmarie Diggs
joanied@gnome.org

Creative Commons Share Alike 3.0

# Документи

Да бисте читали садржај било ког документа, користите програмски уграђен начин навигације курсором. Како се крећете унутар текста документа, Орка ће изговарати ваше ново место. Као резултат тога, вероватно сте већ упознати са тиме како да читате документ користећи Орку. На пример:

Користите Лево и Десно за померање и читање по знаку.

Користите Ctrl Лево and Ctrl Десно за померање и читање по речи.

Користите Горе и Доле за померање и читање по редовима.

Користите Shift у комбинацији са горњим наредбама за избор и поништавање избора текста.

# Омогућавање кретања курсором у програму

Немају сви програми подразумевано омогућено кретање курсором. За многе Гномове програме, кретање курсором се може укључити и искључити притиском на тастер F7.

Поред читања документа кретањем курсором, може вам бити корисно да прочитате, изговорите слово по слово и добијете јуникод вредност за текући текст. Ове ствари можете урадити путем Оркине функције равног прегледа.

На крају, како би Орка изговорила цео документ са вашег тренутног места, користите наредбу „Изговори све“. Она се, заједно са потпунијим списком Оркиних наредби за приступ тексту документа, може наћи у водичу Наредбе читања.